Diari Oficial de la Generalitat Valenciana


Sumari del DOGV 8869, del 29-07-2020 (2020/6064)

RESOLUCIÓ de 22 de juliol de 2020, de la Presidència de la Generalitat, per la qual es rectifiquen diversos errors materials observats en les descripcions dels símbols locals aprovats dels municipis de Sumacàrcer, Artana, Orihuela i l'entitat local menor de la Barraca d'Aigües Vives.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6064


Data del document
:   22-07-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Artana
    * Orihuela
    * Sumacàrcer

RESOLUCIÓ de 22 de juliol de 2020, de la Presidència de la Generalitat, per la qual es rectifiquen diversos errors materials observats en les descripcions dels símbols locals aprovats dels municipis de Sumacàrcer, Artana, Orihuela i l'entitat local menor de la Barraca d'Aigües Vives. [2020/6064]  
El Consell Tècnic d'Heràldica i Vexil·lologia, en la sessió de 28 de març de 2019, va advertir i rectificar diversos errors materials en les descripcions dels símbols locals, aprovats o rehabilitats, dels municipis de Sumacàrcer, Artana, Orihuela i l'entitat local menor de la Barraca d'Aigües Vives.  
L'article 109.2 de la Llei 39/2015, d'1 d'octubre, del procediment administratiu comú de les administracions públiques, permet a les administracions públiques rectificar en qualsevol moment, d'ofici o a instàncies de les persones interessades, els errors materials, de fet o aritmètics existents en els seus actes.  
Per tant, l'objecte d'aquesta resolució es fonamenta en el principi de seguretat jurídica, ja que corregeix els errors materials i d'expressió observats, en coherència amb una correcta adequació descriptiva, des d'un vessant heràldic, de conformitat amb les observacions manifestades pel Consell Tècnic d'Heràldica i Vexil·lologia en la referida sessió del 28 de març de 2019, que respecten la representació gràfica dels símbols locals aprovats.  
Per aquests motius, i fent ús de les atribucions conferides per la legislació vigent, resolc:  
  
Primer  
Rectificar els errors materials advertits en la Resolució de 27 de novembre de 1991, del conseller d'Administració Pública, per la qual aprova l'escut municipal de l'Ajuntament de Sumacàrcer, publicada en el Diari Oficial de la Generalitat Valenciana número 1713, de 30 de gener de 1992, de tal manera que:  
On diu:  
«Escut ibèric amb la boca rodona i partit.  
Al primer quarter, en camper d'or, un pi de sinople, terrassat del mateix color; en bordura d'or, vuit escudets de gules partits, al primer una ala d'or, i al segon, mitja flor de lis del mateix metall.  
  
Al segon quarter, en camper d'atzur, un mont d'or superat per un castell d'argent, ajurat de sable. Per timbre, una corona reial oberta»;  
  
Ha de dir:  
«Escut ibèric amb la boca rodona i partit.  
Al primer quarter, en camper d'or, un pi de sinople, terrassat del mateix color; en bordura d'or, vuit escudets de gules partits, al primer una ala d'or, i al segon, mitja flor de lis del mateix metall.  
  
Al segon quarter, en camper d'atzur, un mont d'or superat per un castell d'argent, aclarit de sable. Per timbre, una corona reial oberta».  
  
  
Segon  
Rectificar els errors materials advertits en la Resolució de 15 de maig de 2007, del conseller de Justícia, Interior i Administracions Públiques, per la qual es rehabilita l'escut de l'Ajuntament d'Artana, publicada en el Diari Oficial de la Generalitat Valenciana número 5525, d'1 de juny de 2007, de tal manera que:  
On diu:  
«Escut quadrilong de punta redona.  
Al segon quarter, en camp d'argent, tres ciris o velassos encesos de sable, col·locats en banda.  
En cap, un crucifix d'altar d'or.  
Al timbre, corona reial oberta»;  
Ha de dir:  
«Escut quadrilong de punta redona.  
En camp d'argent, tres ciris o velassos encesos de sable, col·locats en banda.  
En cap, un crucifix d'altar d'or.  
Al timbre, corona reial oberta».  
  
Tercer  
Rectificar els errors advertits en la Resolució de la Presidència de la Generalitat, de 21 de setembre de 2018, per la qual es rehabilita la bandera històrica d'ús immemorial del municipi d'Orihuela, publicada en el Diari Oficial de la Generalitat Valenciana núm. 8396, de 3 d'octubre de 2018, de tal manera que:  
On diu:  
«Bandera abocellada i vorejada de flocs d'or. A l'anvers, de roig carmesí, escut reial de la dinastia Borbó, timbrat de corona reial tancada, vorejat del collar de l'ordre de l'Esperit Sant i del Toisó d'Or i emmarcat d'una garlanda floral daurada estilitzada, flanquejat per sengles escuts ovalats sobre cartel·les daurades amb les armes de la ciutat (de sinople o verd, l'oriol d'or nimbat i posat sobre una branca del mateix metall, amb una bordura carregada amb la llegenda «Herodii domus dux eorum est»), amb una cartel·la daurada a sota amb la llegenda 1594 i amb el camp sembrat de flors estilitzades d'or. Al revers, de roig, la imatge de les santes Justa i Rufina vorejades d'una garlanda floral daurada i estilitzada, flanquejades per sengles escuts ovalats sobre cartel·les daurades amb les armes de la ciutat (de sinople o verd, l'oriol d'or nimbat i posat sobre una branca del mateix metall amb una bordura carregada amb la llegenda «Herodii domus dux eorum est»), amb una cartel·la daurada al peu amb les armes del Regne de València en camper ovalat, timbrades de corona oberta i amb el camp sembrat de flors estilitzades d'or, el tot en disposició semblant a la de l'anvers. Sota les armes reials, altra cartel·la amb la inscripció «Restaurado año 1957»»;  
  
Ha de dir:  
«Bandera abossellada i vorejada de flocs d'or. A l'anvers, de roig, la imatge de les santes Justa i Rufina vorejades d'una garlanda floral daurada i estilitzada, flanquejades per sengles escuts ovalats sobre cartel·les daurades amb les armes de la ciutat (de sinople o verd, l'oriol d'or nimbat i posat sobre una branca del mateix metall amb una bordura carregada amb la llegenda «Herodii domus dux eorum est»), amb una cartel·la daurada al peu amb les armes del Regne de València en camper ovalat, timbrades de corona oberta i amb el camp sembrat de flors estilitzades d'or, el tot en disposició semblant a la del revers. Sota les armes reials, altra cartel·la amb la inscripció «Restaurado año 1957».  
Al revers, de roig carmesí, escut reial de la dinastia Borbó, timbrat de corona reial tancada, vorejat del collar de l'ordre de l'Esperit Sant i del Toisó d'Or i emmarcat d'una garlanda floral daurada estilitzada, flanquejat per sengles escuts ovalats sobre cartel·les daurades amb les armes de la ciutat (de sinople o verd, l'oriol d'or nimbat i posat sobre una branca del mateix metall, amb una bordura carregada amb la llegenda «Herodii domus dux eorum est»), amb una cartel·la daurada a sota amb la llegenda «1594» i amb el camp sembrat de flors estilitzades d'or».  
  
Quart  
Rectificar els errors materials advertits en la Resolució de 30 de gener de 2007, del conseller de Justícia, Interior i Administracions Públiques, per la qual s'aprova l'escut de l'entitat d'àmbit territorial inferior al municipi de la Barraca d'Aigües Vives, publicada en el Diari Oficial de la Generalitat Valenciana número 5459, de 27 de febrer de 2007, de tal manera que:  
On diu:  
«Escut quadrilong de punta redona. Partit.  
En el primer quarter, de gules, una barraca d'argent. En el segon quarter, en camp d'atzur, una font hexagonal claustral d'argent, de què brolla aigua i damunt d'ella una estrela de vuit puntes del mateix metall.  
  
En cap, encaixat de tres puntes d'argent»;  
Ha de dir:  
«Escut quadrilong de punta redona. Partit.  
En el primer quarter, de gules, una barraca d'argent; en cap, encaixat de tres puntes d'argent. En el segon quarter, en camp d'atzur, una font hexagonal claustral d'argent, de què brolla aigua i damunt d'ella una estrela de vuit puntes del mateix metall».  
  
Contra aquesta resolució, les persones interessades podran interposar directament el recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa o potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no és possible interposar recurs en via administrativa, sense perjuí de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 22 de juliol de 2020.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.